# Euroopan unionin C 133A/1. t

| | ISSN 1977-1053 |
| --- | --- |
| Euroopan unionin
  virallinen lehti | C 133A |
| | |
| Suomenkielinen laitos | Tiedonantoja ja ilmoituksia | 57. vuosikerta1. toukokuu 2014 |

ISSN 1977-1053

Euroopan unionin

virallinen lehti

C 133A

Suomenkielinen laitos

Tiedonantoja ja ilmoituksia

57. vuosikerta1. toukokuu 2014

---

| Ilmoitusnumero | Sisältö | Sivu |
| --- | --- | --- |
| | V   Ilmoitukset |
| | HALLINNOLLISET MENETTELYT |
| | Euroopan keskuspankki |
| 2014/C 133A/01 | Kiinnostuksenilmaisupyyntö: ulkopuolisten asiantuntijoiden nimittäminen jäseniksi ja varajäseniksi Euroopan keskuspankin oikaisulautakuntaan (Frankfurt am Main, Saksa) | 1 |

Ilmoitusnumero

Sisältö

Sivu

V   Ilmoitukset

HALLINNOLLISET MENETTELYT

Euroopan keskuspankki

2014/C 133A/01

Kiinnostuksenilmaisupyyntö: ulkopuolisten asiantuntijoiden nimittäminen jäseniksi ja varajäseniksi Euroopan keskuspankin oikaisulautakuntaan (Frankfurt am Main, Saksa)

1

| | |
| --- | --- |
| 2014/C 133A/02 | Luettelo EUVL:n C A -sarjassa julkaistuista kilpailuista | 5 |

2014/C 133A/02

Luettelo EUVL:n C A -sarjassa julkaistuista kilpailuista

5

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan keskuspankki

| 1.5.2014 | FI | Euroopan unionin virallinen lehti | CA 133/1 |
| --- | --- | --- | --- |

1.5.2014

FI

Euroopan unionin virallinen lehti

CA 133/1

---

Kiinnostuksenilmaisupyyntö: ulkopuolisten asiantuntijoiden nimittäminen jäseniksi ja varajäseniksi Euroopan keskuspankin oikaisulautakuntaan (Frankfurt am Main, Saksa)

2014/C 133 A/01

1.   Johdanto

Euroopan unionin toiminnasta tehdyn sopimuksen 127 artiklan 6 kohdan perusteella annetulla neuvoston asetuksella (EU) N:o 1024/2013 (1) perustetaan yhteinen valvontamekanismi (YVM). YVM:n muodostavat Euroopan keskuspankki (EKP) ja niiden jäsenvaltioiden kansalliset toimivaltaiset viranomaiset, joiden rahayksikkö on euro. YVM voi ryhtyä tiiviiseen yhteistyöhön niiden jäsenvaltioiden kansallisten toimivaltaisten viranomaisten kanssa, joiden rahayksikkö ei ole euro. EKP on vastuussa YVM:n toiminnasta kokonaisuutena.

EKP perustaa asetuksen (EU) N:o 1024/2013 24 artiklan 1 kohdan nojalla oikaisulautakunnan (jäljempänä ”lautakunta”). Sen tehtävänä on käsitellä uudelleen sisäisenä toimenpiteenä päätöksiä, jotka EKP on tehnyt asetuksella (EU) N:o 1024/2013 saamiensa valtuuksien nojalla. Uudelleenkäsittely tehdään pyynnöstä.

EKP järjestää tämän kiinnostuksenilmaisupyynnön nimittääkseen lautakuntaan viisi jäsentä ja kaksi varajäsentä päätöksen EKP/2014/16 (2) 4 artiklan mukaisesti.

2.   EKP ja sen oikaisulautakunta

Lautakunta on olennainen osa yhteistä valvontamekanismia. Luonnollinen henkilö tai oikeushenkilö voi asetuksen (EU) N:o 1024/2013 24 artiklan 1 kohdassa tarkoitetuissa tapauksissa pyytää käsiteltäväksi uudelleen saman asetuksen nojalla tehdyn EKP:n päätöksen, joka on osoitettu kyseiselle henkilölle tai koskee tätä suoraan ja erikseen. Uudelleenkäsittelypyyntö ei voi koskea kyseisen asetuksen 24 artiklan 7 kohdan nojalla tehtyjä EKP:n neuvoston päätöksiä.

3.   Lautakunnan kokoonpano

Asetuksen (EU) N:o 1024/2013 24 artiklan 2 kohdan mukaisesti lautakuntaan kuuluu viisi arvostettua henkilöä ja heidän kaksi varajäsentään. Sillä on oltava riittävästi varoja ja asiantuntemusta arvioidakseen, miten EKP käyttää asetuksen (EU) N:o 1024/2013 nojalla saamiaan valtuuksia. EKP nimittää lautakunnan jäsenet ja kaksi varajäsentä viiden vuoden toimikaudeksi, jota voidaan jatkaa kerran. He sitoutuvat toimimaan riippumattomasti ja yleisen edun mukaisesti.

Varajäsenet toimivat väliaikaisesti lautakunnan jäsenten sijaisina näiden tilapäisen työkyvyttömyyden, kuoleman, lautakunnasta eroamisen tai erottamisen vuoksi tai jos on vakavasti otettavia perusteltuja syitä olettaa, että tietyn uudelleenkäsittelypyynnön yhteydessä ilmenee eturistiriita. Eturistiriita voi syntyä esimerkiksi silloin, kun lautakunnan jäsen tavoittelee yksityistä tai henkilökohtaista etua, joka saattaa vaikuttaa tai näyttää vaikuttavan jäsenen edellytyksiin hoitaa tehtäviään riippumattomasti ja puolueettomasti.

Lautakunnan jäsenet ja heidän varajäsenensä nimeää EKP:n johtokunta EKP:n valvontaelintä kuultuaan, ja heidät asettaa tehtävään EKP:n neuvosto. EKP:n neuvosto määrittää myös lautakunnan jäsenten ja varajäsenten nimittämistä koskevat ehdot.

4.   Lautakunnan puheenjohtaja ja varapuheenjohtaja

Lautakunta nimittää puheenjohtajan ja varapuheenjohtajan jäsentensä keskuudesta. Puheenjohtaja huolehtii siitä, että lautakunta on toimintakykyinen, uudelleenkäsittelypyynnöt tutkitaan tehokkaasti ja toimintasääntöjä noudatetaan. Varapuheenjohtaja auttaa puheenjohtajaa tämän tehtävien suorittamisessa ja toimii puheenjohtajan sijaisena lautakunnan toiminnan varmistamiseksi, kun puheenjohtaja on estynyt hoitamasta tehtäviään tai pyytää varapuheenjohtajaa huolehtimaan tehtävistään.

5.   Lautakunnan jäsenten ja varajäsenten pätevyys ja kokemus

Asetuksen (EU) N:o 1024/2013 24 artiklan 2 kohdan mukaisesti lautakunnan jäseniksi ja varajäseniksi valitaan arvostettuja henkilöitä, jotka osoittavat omaavansa asiaankuuluvat tiedot ja työkokemuksen riittävän korkealla tasolla hoitamistaan pankkialan tai muiden finanssipalvelujen alan tehtävistä, valvontatehtävät mukaan lukien. Lautakuntaan ei valita EKP:n nykyistä henkilöstöä eikä toimivaltaisten viranomaisten tai muiden kansallisten tai Euroopan unionin (EU) toimielinten, elinten, laitosten tai virastojen palveluksessa olevaa henkilöstöä, joka osallistuu EKP:lle asetuksella (EU) N:o 1024/2013 annettujen tehtävien hoitamiseen. Lautakunnan jäsenet ja varajäsenet eivät saa harjoittaa pankki- tai finanssialalla mitään muuta ammattia, joka saattaa asettaa heidät eturistiriitatilanteeseen ja rajoittaa heidän kykyään käsitellä muutoksenhakupyyntöjä. Heidän on oltava valmiit käsittelemään EKP:n päätöksistä tehtyjä muutoksenhakupyyntöjä lyhyellä varoitusajalla.

Lautakunnan jäsenten ja kahden varajäsenen nimityksen yhteydessä varmistetaan mahdollisimman tasapuolinen maantieteellinen jakauma ja sukupuolijakauma jäsenvaltioiden kesken.

EKP laatii hakemuksista vertailevan arvioinnin. Siinä otetaan huomioon etenkin seuraavat perusteet:

a.   
  Valintaperusteet

Hakijalla on oltava kaikki seuraavat taidot ja pätevyydet:

| — | erittäin hyvät tiedot ja tuntemus pankkialaa ja muita finanssipalveluja koskevasta EU:n lainsäädännöstä |
| --- | --- |

—

erittäin hyvät tiedot ja tuntemus pankkialaa ja muita finanssipalveluja koskevasta EU:n lainsäädännöstä

| — | erittäin hyvät tiedot ja tuntemus pankkisektorin toiminnasta |
| --- | --- |

—

erittäin hyvät tiedot ja tuntemus pankkisektorin toiminnasta

| — | erittäin hyvät tiedot ja tuntemus valvontamenettelyistä ja oikeuskäytännöstä valvontaan liittyvissä muutoksenhakumenettelyissä. |
| --- | --- |

—

erittäin hyvät tiedot ja tuntemus valvontamenettelyistä ja oikeuskäytännöstä valvontaan liittyvissä muutoksenhakumenettelyissä.

Hakijan selkeäksi eduksi katsotaan lisäksi jokin seuraavista taidoista ja pätevyyksistä:

| — | kokemus pankkisektorin valvonnasta tai kokemus valvontaan liittyvistä oikeudellisista tehtävistä |
| --- | --- |

—

kokemus pankkisektorin valvonnasta tai kokemus valvontaan liittyvistä oikeudellisista tehtävistä

| — | EU:n toimielinten ja EU:n päätöksentekoprosessien sekä muiden EKP:n toimintoihin liittyvien eurooppalaisten ja kansainvälisten prosessien ja erityisesti YVM:n vankka tuntemus |
| --- | --- |

—

EU:n toimielinten ja EU:n päätöksentekoprosessien sekä muiden EKP:n toimintoihin liittyvien eurooppalaisten ja kansainvälisten prosessien ja erityisesti YVM:n vankka tuntemus

| — | EKP:n tehtävien ja toiminnan ja erityisesti YVM:n vankka tuntemus. |
| --- | --- |

—

EKP:n tehtävien ja toiminnan ja erityisesti YVM:n vankka tuntemus.

b.   
  Kelpoisuusvaatimukset

Hakijan on täytettävä kaikki seuraavat kelpoisuusvaatimukset (hakemusten viimeiseen jättöpäivään mennessä):

| — | Hänen on oltava jonkin EU:n jäsenvaltion täysivaltainen kansalainen. |
| --- | --- |

—

Hänen on oltava jonkin EU:n jäsenvaltion täysivaltainen kansalainen.

| — | Hänellä on oltava erinomainen englannin kielen taito ja näyttöä kyvystä esiintyä ja laatia asiakirjoja englanniksi. |
| --- | --- |

—

Hänellä on oltava erinomainen englannin kielen taito ja näyttöä kyvystä esiintyä ja laatia asiakirjoja englanniksi.

| — | Hänellä on oltava ainakin yhden muun EU:n virallisen kielen hyvä taito. |
| --- | --- |

—

Hänellä on oltava ainakin yhden muun EU:n virallisen kielen hyvä taito.

Jonkin toisen EU:n virallisen kielen erinomainen tai hyvä taito katsotaan eduksi.

6.   Palkkiot

Valituksi tulleille hakijoille maksetaan palkkio, jonka suuruus suhteutetaan hänelle osoitettuihin tehtäviin.

7.   Nimittäminen

Valintamenettely käydään asetuksen (EU) N:o 1024/2013 ja lautakunnan toimintasääntöjen mukaisesti. EKP:n neuvosto nimittää lautakunnan jäsenet ja heidän varajäsenensä henkilökohtaisesti, joten he eivät saa siirtää tehtäviään toisille jäsenille tai kolmansille osapuolille.

8.   Riippumattomuus sekä ilmoitukset sitoumuksista ja etunäkökohdista

Lautakunnan jäsenten ja varajäsenten on toimittava riippumattomasti ja yleisen edun mukaisesti. Tätä varten heidän on annettava julkinen ilmoitus sitoumuksistaan ja myös etunäkökohdistaan julkinen ilmoitus, jossa he mainitsevat sellaiset välittömät tai välilliset etunäkökohdat, joiden voitaisiin katsoa heikentävän heidän riippumattomuuttaan, tai tällaisten etunäkökohtien puuttumisen. Heidän on myös ilmoitettava noudattavansa salassapitosääntöjä.

9.   Tietosuojaseloste

EKP käsittelee kaikkia hakijoiden henkilötietoja Euroopan parlamentin ja neuvoston asetuksen (EY) N:o 45/2001 (3) ja EKP:n päätöksen EKP/2007/1 (4) mukaisesti. Erityistä huomiota kiinnitetään tietojen luottamuksellisuuteen ja tietosuojaan. Rekisterinpitäjä, joka vastaa EKP:n osalta henkilötietojen käsittelystä tähän kiinnostuksenilmaisupyyntöön perustuvan valintamenettelyn yhteydessä, on EKP:n oikeudellisen pääosaston johtaja. Henkilötietojen käsittelyn tarkoituksena on järjestää lautakunnan jäsenten valinta ja nimittäminen. Kaikkia henkilötietoja käsitellään vain tätä tarkoitusta varten.

Hakijoiden henkilötietojen vastaanottajina ovat valintalautakunnan jäsenet, EKP:n johtokunta, EKP:n valvontaelin ja EKP:n neuvoston jäsenet.

EKP voi säilyttää valituksi tulleiden hakijoiden tiedot viiden vuoden ajan toimikauden päättymisestä. Valitsematta jääneiden hakijoiden tiedot säilytetään kahden vuoden ajan valintamenettelyn päättymisestä. Oikeusriitatapauksessa edellä mainittuja säilytysaikoja pidennetään kahdella vuodella kaikkien asiaa koskevien oikeudenkäyntien päättymisen jälkeen.

Hakijoilla on oikeus tutustua heitä itseään koskeviin tietoihin ja päivittää tai korjata omia tunnistetietojaan. Kelpoisuusvaatimusten ja valintaperusteiden täyttämistä osoittavia tietoja ei kuitenkaan voi päivittää tai korjata tämän kiinnostuksenilmaisupyynnön voimassaolon päätyttyä. Näin varmistetaan, että yhdenvertaisten mahdollisuuksien ja syrjimättömyyden periaatteita noudatetaan ja että valintamenettely on kaikkien hakijoiden kannalta moitteeton, avoin ja oikeudenmukainen.

Hakijoilla on koko menettelyn ajan oikeus tutustua arviointitietoihinsa. Valintalautakunnan, EKP:n johtokunnan, EKP:n valvontaelimen ja EKP:n neuvoston keskustelujen ja päätöksenteon luottamuksellisuuden takaamiseksi sekä muiden hakijoiden oikeuksien ja vapauksien suojaamiseksi hakijoilla on oikeus tutustua vain itse antamiinsa tietoihin ja heitä itseään koskeviin arvioinnin osiin.

Hakijoilla on oikeus saattaa asiansa milloin hyvänsä Euroopan tietosuojavaltuutetun käsiteltäväksi.

Lautakuntaan nimitettyjen jäsenten ja varajäsenten nimet julkaistaan EKP:n verkkosivuilla.

10.   Hakumenettely

Jotta hakemus voidaan hyväksyä, se on jätettävä seuraavassa esitetyn menettelyn mukaisesti ja siinä on oltava seuraavat asiakirjat:

| — | täytetty hakulomake, joka on ladattavissa osoitteessa http://www.ecb.europa.eu |
| --- | --- |

—

täytetty hakulomake, joka on ladattavissa osoitteessa http://www.ecb.europa.eu

| — | ajantasainen ansioluettelo (suositellaan eurooppalaista ansioluettelomallia, joka on ladattavissa samasta osoitteesta). |
| --- | --- |

—

ajantasainen ansioluettelo (suositellaan eurooppalaista ansioluettelomallia, joka on ladattavissa samasta osoitteesta).

Hakemukset on jätettävä viimeistään 21. kalenteripäivänä tämän kiinnostuksenilmaisupyynnön julkaisemisesta Euroopan unionin virallisessa lehdessä (vastaanottopäivä on ratkaiseva). Hakemukset voi lähettää joko kirjattuna kirjeenä tai lähettipalvelun välityksellä seuraavaan osoitteeseen:

European Central Bank, Director General Legal Services, Kaiserstraße 29, 60311 Frankfurt, Germany

Hakijan on allekirjoitettava hakemuksensa omakätisesti.

Viimeisen jättöpäivän jälkeen tai muulla tavoin (esim. faksilla) toimitettuja hakemuksia ei oteta huomioon. Epäselviä tai puutteellisia hakemuksia ei oteta huomioon. Valintamenettelyn helpottamiseksi tätä kiinnostuksenilmaisupyyntöä koskevassa yhteydenpidossa käytetään vain englantia.

Hakijoiden on ilmoitettava kirjallisesti ja viipymättä EKP:lle tilanteensa tai osoitteensa muutoksista, jotta heidän hakemuksensa voidaan pitää ajan tasalla.

Valinta- ja nimittämismenettelyn tulos ilmoitetaan kaikille tämän kiinnostuksenilmaisupyynnön perusteella hakemuksensa jättäneille.

---

(1)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).

(2)  Päätös EKP/2014/16, annettu 14 päivänä huhtikuuta 2014, oikaisulautakunnan perustamisesta ja sen toimintasäännöistä (ei vielä julkaistu virallisessa lehdessä).

(3)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

(4)  Päätös EKP/2007/1, tehty 17 päivänä huhtikuuta 2007, tietosuojaa Euroopan keskuspankissa koskevien täytäntöönpanosääntöjen hyväksymisestä (EUVL L 116, 4.5.2007, s. 64).

---

1.5.2014

| 1.5.2014 | FI | Euroopan unionin virallinen lehti | CA 133/5 |
| --- | --- | --- | --- |

FI

Euroopan unionin virallinen lehti

CA 133/5

---

LUETTELO EUVL:N C A -SARJASSA JULKAISTUISTA KILPAILUISTA

2014/C 133 A/02

Jäljempänä luettelo kuluvana vuonna julkaistuista C A -lehdistä.

Mikäli toisin ei mainita, EUVL on julkaistu kaikkina kieliversioina.

| 5 | |
| --- | --- |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |
| 56 | |
| 60 | |
| 62 | |
| 65 | |
| 73 | (DE/EN/FR) |
| 74 | |
| 81 | |
| 88 | |
| 92 | (DE/EN/FR) |
| 97 | |
| 98 | |
| 99 | |
| 108 | |
| 109 | |
| 116 | |
| 119 | |
| 133 | |

5

6

11

19

21

26

27

30

(PL)

35

41

(DE/EN/FR)

42

43

46

47

48

55

56

60

62

65

73

(DE/EN/FR)

74

81

88

92

(DE/EN/FR)

97

98

99

108

109

116

119

133

---